Iordaniya Isroildagi eng yirik gaz konining birinchi buyurtmachisi bo‘ldi

Iordaniya milliy energetika kompaniyasi (NEPCO) Isroildagi yirik gaz koni — “Leviafan”ning birinchi buyurtmachisi bo‘ldi. Bu haqda “TASS” xabar bermoqda.

“Isroil ‘Leviafan’ konidagi qazish ishlari yakunlangach, Iordaniyaga juda katta hajmda gaz yetkazib berishni boshlaydi. Bu masalada 10 milliard dollarga teng kelishuv imzolandi”, — deyiladi gazeta xabarida.
Nashrga ko‘ra, Isroil gaz konining Noble Energy kompaniyasi (AQSh) va uch mahalliy korxonadan (Delek, Avner Oil Exploration va Ratio Oil Exploration) iborat qazib olish konsorsiumi 15 yil mobaynida Iordaniyaning NEPCO kompaniyasiga 45 milliard kub metr, ya’ni kuniga 8,5 million kub metrdan gaz yetkazib beradi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.